ועדת הכספים, כנסת 23, פרוטוקול מספר 70, 2020-06-15 11:30

משה גפני: צו תעריף המכס והפטורים ומס קנייה על טובין (תיקון מס' 4), התשעט-2019 (השוואת שיעור מס הקנייה החל על טבק לגלגול לשיעור המס החל על מוצרי טבק דומים).

קובי בוזו: היום עולה בוועדה צו תעריף המכס שפורסם בחודש פברואר 2019.

קובי בוזו: מדובר על העלאת מס הקנייה על טבק לגלגול והשוואתו למס הקיים על סיגריות, על חפיסות סיגריות.

קובי בוזו: הצו פורסם בהמשך לדיון שהיה בבית המשפט העליון, בו ביקש בית המשפט משר האוצר לתקן את צו תעריף המכס כך שישווה את שיעור המס על טבק לגלגול למס הקנייה החל על סיגריות.

קובי בוזו: המס על טבק לגלגול היה יותר נמוך ממס הקנייה החל על סיגריות.

קובי בוזו: מס הקנייה על סיגריות מורכב מאחוזים וממס קצוב.

קובי בוזו: המס האחוזי הוא אותו מס אחוזי, 270%.

קובי בוזו: המס הקצוב על חפיסות סיגריות מורכב ממס שחל על יחידות של סיגריות, על 1,000 יחידות סיגריות.

קובי בוזו: נדרשנו לעשות התאמה של הצו כך שהמס על הטבק לגלגול, שמגיע בכמות של גרמים וקילוגרמים, יהיה זהה לכמות הגרמים שנמצאים בחפיסות סיגריות.

קובי בוזו: בסיגריות יש מס קצוב, מס מינימום של 15 שקלים לחפיסה.

קובי בוזו: גם כאן היינו צריכים להתאים את המס המינימאלי על טבק לגלגול.

קובי בוזו: אחרי שעשינו את כל ההתאמות, יצא שמוטל על כל קילוגרם טבק לגלגול כ-1,000 שקלים מס קנייה.

ינון אזולאי: האם בעקבות זה שהעליתם את המס ראיתם שיש ירידה בתחלואה, ראיתם שיש פחות מעשנים?

קובי בוזו: אנחנו עוקבים אחרי הכמויות.

קובי בוזו: היבואן מביא את הטבק לגלגול לארץ, אחר כך מדווח בנמל כמה משוחרר.

קובי בוזו: ראינו ירידה בכמויות של הטבק לגלגול מאז כניסת הצו לתוקף.

ינון אזולאי: הירידה בשיעור הגלגול הייתה משהו כמו 50%.

ינון אזולאי: יכול להיות שבגלל שהמחסנים היו מלאים ראיתם ירידה בייבוא.

ינון אזולאי: יכול להיות שאין ירידה במעשנים.

חיים גבע הספיל: אנחנו עוקבים בסקרים שלנו אחרי שיעור המעשנים.

חיים גבע הספיל: בסקר האחרון שלנו לא רואים עדיין את ההשפעה הזאת של העלאת המס על הטבק לגלגול.

חיים גבע הספיל: אנחנו עוקבים גם אחרי הכמויות.

חיים גבע הספיל: אנחנו לא רואים עלייה בשיעור המעשנים, שזה תמיד סימן חיובי.

חיים גבע הספיל: בשנה האחרונה ראינו עלייה בפנייה לגמילה מעישון, עלייה של כמעט שישה אחוזים בהשוואה לשנה קודמת.

חיים גבע הספיל: במוצר החליפי של הטבק לגלגול, שאלו הסיגריות הרגילות, ראינו עלייה קטנה של שישה אחוזים.

חיים גבע הספיל: הירידה הגדולה בטבק לגלגול לא עברה כולה לסיגריות, לפחות חלק ממנה פנה לגמילה מעישון.

חיים גבע הספיל: אנחנו גם רואים השפעה על הנוער.

חיים גבע הספיל: אנחנו רואים ירידה בהתחלה של עישון בקרב בני נוער.

חיים גבע הספיל: הנושא הזה של המיסוי הוא לא נפרד, הוא מתחבר למדיניות כוללת שמוביל משרד הבריאות.

חיים גבע הספיל: בשנתיים האחרונות, חוץ מענייני המיסוי, היה תיקון מאוד מקיף לחוק הגבלת הפרסומות.

חיים גבע הספיל: החפיסות היום נראות בעיצוב אחיד, ללא סימני לוגו, הן מוסתרות בנקודות המכירה, לא רואים אותן, הן מאחורי ארון סגור.

חיים גבע הספיל: אין פרסומות באמצעי המדיה, למעט הפרסומות בעיתונות הכתובה.

חיים גבע הספיל: פתחנו מוקד גמילה מעישון.

חיים גבע הספיל: גם הורחבו האפשרויות של גמילה מעישון בקופות החולים.

חיים גבע הספיל: יש המון שינויים במקביל.

חיים גבע הספיל: אנחנו רואים היום את הנקודה כנקודת זינוק, כאשר את ההשפעות, אנחנו מעריכים, נראה בשנים הקרובות.

משה גפני: מר גבע, אתם תומכים בזה?

חיים גבע הספיל: הדבר שהפריע ופגע בפוטנציאל המשמעותי של השפעת המיסוי הזה זה שחברות הסיגריות הורידו מהר מאוד מחירים על מותגי סיגריות.

חיים גבע הספיל: הן משכו אליהן חזרה מעשנים ונוער בגלל הפחתת המחיר של הסיגריות, שזה, כמובן, לא היה הרעיון של השוואת המס.

חיים גבע הספיל: אנחנו בשאיפה שהמחירים ילכו ויעלו, לא שיהיה כל הזמן משחק קרוסלה – מורידים את זה, מעלים את ההוא.

ינון אזולאי: כולנו בשאיפה שיפסיקו לעשן, לא שהמחירים יעלו.

ינון אזולאי: חשוב לנו שהנוער יפסיק לעשן.

משה גפני: אתם תומכים בזה?

חיים גבע הספיל: שר הבריאות ליצמן פנה בזמנו לשר האוצר בבקשה שישווה את המס.

חיים גבע הספיל: זאת הייתה העמדה שלנו בעתירה לבג"ץ.

משה גפני: אני זוכר, היה כאן דיון בוועדה.

ינון אזולאי: מה הולכים לעשות עם 450 מיליון שיגיעו מההכנסות?

דן פרידמן: הבעיה העיקרית בתיקון המוצע, בתיקון מס' 4, שהוא לא השווה את נטל המס בין טבק לגלגול לבין סיגריות, הוא גרם למצב שבו נטל המס, בעיקר על השכבות החלשות שמעשנות טבק לגלגול, הוא גדול יותר מאשר על הסיגריות.

דן פרידמן: הצו לא לקח בחשבון שעל הטבק לגלגול, להבדיל מסיגריות, יש מכס ממרבית המדינות.

דן פרידמן: "דובק" מייבאת את הטבק לגלגול מדנמרק.

דן פרידמן: היא נאלצת לשלם 12% מכס.

דן פרידמן: על טבק לגלגול יש מס קנייה וגם מכס.

דן פרידמן: על סיגריות יש רק מס קנייה.

דן פרידמן: צריך לזכור שטבק לגלגול, להבדיל מסיגריה, הוא לא מוצר מוגמר.

דן פרידמן: מי שמעוניין לעשן סיגריה שמורכבת מטבק לגלגול צריך לרכוש פילטר, צריך לרכוש נייר.

דן פרידמן: להבדיל מסיגריה, בטבק לגלגול יש פחת, כי בתהליך הכנת הסיגריה חלק מהטבק הולך לאיבוד, חלק מהטבק מתייבש.

דן פרידמן: אם רוצים להשוות את נטל המס, ההשוואה צריכה להיות בהתחשב בכל הפרמטרים שציינתי.

דן פרידמן: אמנם הטבק לגלגול הוא מוצר מיובא, אבל הוא מאוד מאוד משמעותי עבור "דובק".

דן פרידמן: "דובק" מעסיקה עובדים רבים, מפרנסת מאות משפחות.

ינון אזולאי: אתם יצרנים יחידים של טבק בישראל?

דן פרידמן: כן.

דן פרידמן: "דובק" היא יצרן הטבק היחידי בישראל, היא מפרנסת מאות משפחות במישרין ובעקיפין.

דן פרידמן: אני לא צריך לספר לוועדה הנכבדה מה קורה כיום מבחינת העסקת עובדים.

דן פרידמן: "דובק" לא רוצה לפטר עובדים.

דן פרידמן: התיקון הזה גרם למכה קשה ביותר ל"דובק", כי אנשים עברו מעישון טבק לסיגריות.

דן פרידמן: התיקון הזה רק גרם למעבר אנשים מטבק לסיגריות, לא לשום דבר אחר.

דן פרידמן: בפסק הדין של בג"ץ נאמר שהדיון בנושא צפוי להימשך, שניתן יהיה להוסיף ולבחון מה הוא הפתרון המתאים בהתחשב במכלול הנסיבות.

דן פרידמן: בג"ץ התכוון לוועדת הכספים הנכבדה.

דן פרידמן: בית המשפט העליון, כשהוא נתן את ההנחיה שלו, הפנה את העניין לוועדת הכספים שתדון במכלול הנסיבות.

דן פרידמן: אנחנו מבקשים שהוועדה הנכבדה תשקול את הדברים האלה.

דן פרידמן: שר האוצר דאז משה כחלון התנגד בבג"ץ להשוואת נטל המס, ואני מצטט: "על מנת שלא להכביד בנטל המס שנושאת האוכלוסייה הצורכת את הטבק לגלגול, שלהערכתו מוחלשת יותר מבחינת סוציו אקונומית".

דן פרידמן: גם שר האוצר דאז שם את הדגש על הדבר הזה.

דן פרידמן: ההחלטה של בית המשפט העליון ניתנה חרף התנגדותו.

דן פרידמן: התיקון שעומד בפני הוועדה הנכבד היום גורם לעיוות קשה שאותו אנחנו מבקשים לתקן.

ינון אזולאי: מהתיקון הזה המדינה מכניסה 450 מיליון שקל.

ינון אזולאי: אולי אפשר שמהסכום הזה המדינה תפצה את מפעל "דובק" במידה והעובדים שלו ייפגעו.

משה גפני: שנה וחצי זה מתנהל ככה.

משה גפני: אנחנו לא מחדשים בעניין הזה, היה בג"ץ בעניין הזה.

משה גפני: עמדת היועץ המשפטי לממשלה הייתה שונה מהשר.

ינון אזולאי: אני בעד להעלות, רק אני אומר שאם המדינה מכניסה 450 מיליון שקל מהמס הזה, שתדע לפצות את מפעל "דובק" אם העובדים שם נפגעים.

משה גפני: אני מסכים.

משה גפני: אכפת לנו מאוד הנושא של העובדים.

דן פרידמן: ל"דובק" בעת הדיון בבג"ץ היה רווח משמעותי ביותר בשוק הטבק לגלגול, כ-38%.

דן פרידמן: זה דבר שהחזיק ומחזיק את "דובק", זה מאפשר ל"דובק" להעסיק את העובדים בייצור המקומי.

דן פרידמן: העניין הזה עבור "דובק" כיצרן מקומי, כיצרן כחול לבן, הוא מאוד מאוד חשוב.

דן פרידמן: הדבר הזה ישרת את המותגים הזרים, שחלקם בשוק הטבק לגלגול נמוך יותר משמעותית.

קובי בוזו: עשינו חישוב מדויק של כמות הטבק שנמצאת בחפיסה של טבק לגלגול לעומת כמות הטבק שנמצאת בחפיסת סיגריות.

קובי בוזו: כמובן שיכול להיות שמישהו בוחר לעשן רק חלק מהסיגריה, כמובן שיכול להיות שהוא זורק חלק מהסיגריה, כמובן שיכול להיות שיש מישהו שבתהליך הגלגול נופל לו קצת טבק.

קובי בוזו: אנחנו לא יכולים לבוא ולהגיד שבגלל שיש פחת מסוים בסיגריה או בטבק לגלגול נתחשב בזה.

קובי בוזו: אנחנו מסתכלים כמה כמות טבק לגלגול מגיעה, כמה טבק בכמות סיגריות מגיעה, ואז משווים את המס.

קובי בוזו: לגבי סיגריות יקרות וזולות, אז במרכיב המס יש את האפקט של המס האחוזי.

קובי בוזו: זה לא רק שיש מס קצוב, שאז על הטבק לגלגול מושת מס הרבה יותר גבוה, אלא יש גם מס אחוזי.

קובי בוזו: ככל שהמותג יותר יקר, כך גם המס שמושת הוא יותר גבוה על אותו ייבוא.

משה גפני: מדובר פה על הכנסה גבוהה שהמדינה מקבלת כתוצאה מהאישור הזה.

משה גפני: אם תהיה פגיעה בעובדים, אני מבקש שידעו לתקצב אותם באופן כזה שהפגיעה לא תהיה פגיעה קשה.

משה גפני: אנחנו נאשר את אישור הצו יחד עם ההצעה שלי.

משה גפני: צו תעריף המכס והפטורים ומס קנייה על טובין (תיקון מס' 4), התשע"ט-2019 (השוואה שיעור מס הקנייה החל על טבק לגלגול לשיעור המס החל על מוצרי טבק דומים).

משה גפני: מי בעד אישור הצו, ירים את ידו?

משה גפני: מי נגד, מי נמנע?

משה גפני: אושר.

משה גפני: הצו אושר.